PRIEDAS

ŽENKLINIMAS IR PAKUOTĖS LAPELIS

A. ŽENKLINIMAS

Informacija ant IŠORINĖS pakuotės 

dėžutė

1.
vaistinio preparato pavadinimas

CARDURA XL 4 mg modifikuoto atpalaidavimo tabletės

Doksazosinas

2.
veikliOJI medžiagA ir JOS kiekis 

Vienoje tabletėje yra 4 mg doksazosino (mesilato pavidalu).

3.
pagalbinių medžiagų sąrašas

Pagalbinių medžiagų sąrašas: polietileno oksidas, natrio chloridas, hipromeliozė, raudonasis geležies oksidas (E 172), titano dioksidas (E 171), magnio stearatas, celiuliozės acetatas, makrogolis, šelakas, juodasis geležies oksidas (E 172), izopropilo alkoholis, n-butilo alkoholis, propilenglikolis, amonio hidroksidas.
4.
FARMACINĖ forma ir KIEKIS PAKUOTĖJE

28 modifikuoto atpalaidavimo tabletės
5.
vartojimo METODAS IR būdas

Vartoti per burną.

Prieš vartojimą perskaitykite pakuotės lapelį.

6.
SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASIEKIAMOJE IR NEPASTEBIMOJE vietoje

Laikyti vaikams nepasiekiamoje ir nepastebimoje vietoje.

7.
kitas specialus Įspėjimas (jei reikia)

8.
tinkamumo laikas

Tinka iki {MMMM/mm}

9.
SPECIALIOS laikymo sąlygos

Laikyti žemesnėje kaip 30 ºC temperatūroje.

Laikyti gamintojo pakuotėje.

10.
SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)
11.
LYGIAGRETUS IMPORTUOTOJAS
Lygiagretus importuotojas UAB “Lex ano”
12.
LYGIAGRETAUS IMPORTO LEIDIMO NUMERIS
Lyg. imp. Nr.: LT/L/11/0030/001
13.
serijos numeris

Serija {numeris}

14.
PARDAVIMO (IŠDAVIMO) TVARKA
Receptinis vaistinis preparatas

15.
vartojimo instrukcijA

16.
INFORMACIJA BRAILIO RAŠTU
CARDURA XL 4 mg
---------------------------------------------------------------------------------------------------------------------------
Gamintojas: Heinrich Mack Nachf. GmbH&Co.KG
Perpakavo BĮ UAB “Norfachema”.

Perpak. serija:

B. PAKUOTĖs lapelis
PAKUOTĖS LAPELIS: INFORMACIJA VARTOTOJUI

CARDURA XL 4 mg modifikuoto atpalaidavimo tabletės

Doksazosinas

Atidžiai perskaitykite visą šį lapelį, prieš pradėdami vartoti vaistą.

-
Neišmeskite šio lapelio, nes vėl gali prireikti jį perskaityti.

-
Jeigu kiltų daugiau klausimų, kreipkitės į gydytoją arba vaistininką.

-
Šis vaistas skirtas Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos simptomai yra tokie patys kaip Jūsų).

-
Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

Lapelio turinys

1.
Kas yra CARDURA XL ir kam jis vartojamas

2.
Kas žinotina prieš vartojant CARDURA XL

3.
Kaip vartoti CARDURA XL

4.
Galimas šalutinis poveikis

5.
Kaip laikyti CARDURA XL

6.
Kita informacija

1.
KAS YRA CARDURA XL IR KAM JIS VARTOJAMAS
CARDURA XL priklauso vaistų, vadinamų alfa adrenoreceptorių blokatoriais, grupei. Jis vartojamas padidėjusio kraujospūdžio ligai gydyti bei padidėjusios priešinės liaukos (prostatos) sukeltiems simptomams lengvinti.

Pacientams, kurie vartoja CARDURA XL didelio kraujospūdžio ligai (hipertenzijai) gydyti, vaistas atpalaiduoja lygiuosius kraujagyslių raumenis, todėl kraujas jomis lengviau teka. Dėl to sumažėja kraujospūdis. Pacientams, kurių prostata padidėjusi, CARDURA XL vartojama per silpnam ir (arba) per dažnam šlapinimuisi gydyti. Šie sutrikimai dažni pacientams, kurių prostata padidėjusi. CARDURA XL atpalaiduoja šlapimo pūslės kaklelį ir prostatos raumenis, taigi šlapimas teka lengviau.

2.
KAS ŽINOTINA PRIEŠ VARTOJANT CARDURA XL
CARDURA XL vartoti negalima:
· jeigu yra alergija (padidėjęs jautrumas) doksazosinui ar kitiems kvinazolinams (pvz.: prazosinui, terazosinui) arba bet kuriai CARDURA XL tablečių medžiagai;

· jeigu yra sumažėjęs kraujospūdis (hipotenzija) ar anksčiau pasireiškė su kūno padėties pokyčiu susijęs kraujospūdžio sumažėjimas (ortostatinė hipotenzija);

· jeigu anksčiau buvo diagnozuotas virškinimo trakto nepraeinamumas, stemplės nepraeinamumas arba bet kurio laipsnio virškinimo trakto spindžio skersmens susiaurėjimas;

· žindymo laikotarpiu;

· jeigu sergate priešinės liaukos (prostatos) hiperplazija ir kartu yra viršutinių šlapimo takų nepraeinamumas, lėtinė šlapimo takų infekcija ar šlapimo pūslės akmenligė;

· jeigu yra perpildyta šlapimo pūslė, neišsiskiria šlapimas arba progresuoja inkstų funkcijos nepakankamumas.

Specialių atsargumo priemonių reikia:
· jeigu atlikta virškinimo trakto dalies pašalinimo operacija;

· jeigu diagnozuota plaučių edema dėl aortos arba dviburio vožtuvo stenozės;

· jeigu sergate širdies, kairiosios jos pusės ar kairiojo skilvelio funkcijos nepakankamumu;

· jeigu sergate kepenų funkcijos sutrikimu. CARDURA XL nerekomenduojama vartoti ligoniams, sergantiems sunkiu kepenų funkcijos sutrikimu.
· jeigu Jums paskirta akies operacija dėl lęšiuko sudrumstėjimo (kataraktos). Turite informuoti savo akių gydytoją, kad vartojate ar anksčiau vartojote šio vaisto, nes CARDURA XL gali sąlygoti padidėjusį komplikacijų dažnį operacijos metu.
CARDURA XL gydymo pradžioje gali sukelti ortostatinę hipotenziją, pasireiškiančią galvos svaigimu ir silpnumu, retais atvejais ( sąmonės išnykimu (apalpimu). Todėl reikia vengti situacijų, kurioms esant, galima susižeisti, jeigu atsirastų galvos svaigimas ar silpnumas.

Reikia nuryti visą CARDURA XL tabletę. Tablečių negalima kramtyti, dalyti arba smulkinti.

Jeigu išmatose atsitiktinai pastebėjote į tabletę panašų daiktą, jaudintis nereikia. CARDURA XL veiklioji medžiaga yra neveiklioje, neabsorbuojamoje plėvelėje, kuri buvo specialiai sukurta taip, kad vaistas atsipalaiduotų lėtai ir organizmas jį galėtų absorbuoti. Kai visas vaistas absorbuojamas iš virškinimo trakto, tuščia tabletės plėvelė pasišalina su išmatomis.

Kitų vaistų vartojimas

Jeigu vartojate arba neseniai vartojote kitų vaistų, įskaitant įsigytus be recepto, pasakykite gydytojui arba vaistininkui. Jeigu gydytojas ketina skirti Jums kokių nors vaistų, pasakykite jam, kad vartojate CARDURA XL.

Vartoti doksazosiną kartu su vaistais, kurie vadinami fosfodiesterazės-5 inhibitoriais, reikia atsargiai, nes kai kuriems pacientams gali labai sumažėti kraujospūdis (pasireikšti hipotenzija).

CARDURA XL vartojimas su maistu ir gėrimais

CARDURA XL galima gerti valgant arba nevalgius.

Nėštumas ir žindymo laikotarpis

Prieš vartojant bet kokį vaistą, būtina pasitarti su gydytoju arba vaistininku.

CARDURA XL neštumo metu vartoti negalima, išskyrus neabejotinai būtinus atvejus, kai apsvarstęs naudos ir rizikos santykį, vaistą vartoti skiria gydytojas.

Žindymo laikotarpiu CARDURA XL vartoti negalima. Jeigu gydymas šiuo vaistu būtinas, žindymą reikia nutraukti.

Vairavimas ir mechanizmų valdymas

CARDURA XL gali veikti gebėjimą vairuoti ar valdyti mechanizmus, ypač gydymo pradžioje. Šis vaistas gali sukelti silpnumą arba galvos svaigimą. Jeigu jaučiate šį poveikį, vairuoti ar valdyti mechanizmus negalima.

3.
KAIP VARTOTI CARDURA XL
· Įprastinė CARDURA XL dozė yra viena modifikuoto atpalaidavimo tabletė vieną kartą per parą.

· Nurykite visą CARDURA XL tabletę. NEKRAMTYKITE. NEDALINKITE IR NESMULKINKITE TABLEČIŲ.
· Įprastinė CARDURA XL dozė yra 4 mg vieną kartą per parą.

· Gydytojas gali nurodyti dozę padidinti iki 8 mg. Tai yra didžiausia CARDURA XL dozė.

· CARDURA XL galima gerti valgant arba nevalgius

· CARDURA XL tabletes visada vartokite tiksliai taip ir tiek laiko, kaip nurodė gydytojas.

· Jeigu abejojate, klauskite gydytojo arba vaistininko.

· Svarbu šias tabletes vartoti nuolat. Jos padės reguliuoti kraujospūdį.

· Nepasitarę su gydytoju, nekeiskite vaisto dozės ir nenutraukite jo vartojimo.

· Kreipkitės į gydytoją, nelaukdami, kol pasibaigs tabletės.

Pavartojus per didelę CARDURA XL dozę

Iš karto išgėrę per daug tablečių, galite pasijusti blogai. Išgertos kelios tabletės gali būti pavojingos. Nedelsdami praneškite apie tai gydytojui arba kreipkitės į artimiausios ligoninės priėmimo skyrių.

Pamiršus pavartoti CARDURA XL

Nesirūpinkite. Pamirštos tabletės negerkite. Negalima vartoti dvigubos dozės norint kompensuoti praleistą dozę. Toliau vartokite vaistą taip, kaip nurodyta.

4.
galimAS ŠALUTINIS poveikiS

CARDURA XL, kaip ir kiti vaistai, gali sukelti šalutinį poveikį, nors jis pasireiškia ne visiems žmonėms.
Šalutinis poveikis dažniausiai yra nesunkus ir, vaistą vartojant toliau, išnyksta. Jeigu šalutinis poveikis vargina arba pasireiškė šiame pakuotės lapelyje nepaminėtas šalutinis poveikis, kreipkitės į gydytoją.

Dažnas šalutinis poveikis (pasireiškė dažniau nei 1 iš 100, bet rečiau kaip 1 iš 10 pacientų)

Kvėpavimo takų infekcija, šlapimo takų infekcija, galvos sukimasis, galvos skausmas, mieguistumas, galvos sukimasis, jaučiamas dažnas širdies plakimas, dažnas pulsas, kraujospūdžio sumažėjimas, su padėtimi susijęs kraujospūdžio sumažėjimas (ortostatinė hipotenzija), bronchų uždegimas, kosulys, dusulys, sloga, pilvo skausmas, nevirškinimas, burnos džiūvimas, pykinimas, niežulys, nugaros skausmas, raumenų skausmas, šlapimo pūslės uždegimas, šlapimo nelaikymas, bendras silpnumas, krūtinės skausmas, į gripą panašūs simptomai, edema.

Nedažnas šalutinis poveikis (pasireiškė dažniau nei 1 iš 1000, bet rečiau kaip 1 iš 100 pacientų)

Alerginė reakcija į vaistą, apetito nebuvimas, podagra, apetito padidėjimas, nerimas, depresija, nemiga, smegenų kraujotakos sutrikimas, jutimų susilpnėjimas, apalpimas, drebulys, spengimas ausyse, kraujavimas iš nosies, vidurių užkietėjimas, viduriavimas, vidurių pūtimas, vėmimas, skrandžio ir žarnų uždegimas, krūtinės angina, miokardo infarktas, odos išbėrimas, sąnarių skausmas, skausmingas šlapinimasis, kraujas šlapime, dažnas šlapinimasis, impotencija, skausmas, nenormalūs kepenų funkcijos tyrimų rodmenys, svorio padidėjimas, nenormalūs kepenų funkcijos tyrimų rodmenys.
Labai retas šalutinis poveikis (pasireiškė rečiau kaip 1 iš 10 000 pacientų)

Leukocitų kiekio kraujyje sumažėjimas, trombocitų kiekio kraujyje sumažėjimas, susijaudinimas, nervingumas, galvos svaigimas atsistojant, odos dilgsėjimas, miglotas matymas, retas pulsas, nereguliarus širdies plakimas, paraudimas, bronchų spazmas, tulžies sąstovis, kepenų uždegimas, gelta, nuplikimas, taškinės kraujosruvos, dilgėlinė, raumenų mėšlungis, raumenų silpnumas, šlapinimosi sutrikimas, naktinis šlapinimasis, gausus šlapinimasis, šlapinimosi sustiprėjimas, krūtų padidėjimas vyrams, ilgalaikė skausminga erekcija, nuovargis, negalavimas.
Kataraktos operacijos metu gali atsirasti vadinamasis operacinis suglebusios rainelės sindromas (žr. 2 skyriaus poskyrį „Specialių atsargumo priemonių reikia“).

Kartais gali pasireikšti retrogradinė ejakuliacija.

Pacientams, kurie vartojo CARDURA XL didelio kraujospūdžio ligai gydyti, pasireiškė šalutinis poveikis, kurį galėjo sukelti ir ne šis vaistas. Tai krūtinės skausmas, sustiprėjęs širdies plakimas arba neritmiški širdies susitraukimai, širdies priepuolis arba smegenų insultas. Pasireiškus bent vienam šių sutrikimų, nedelsdami kreipkitės į gydytoją.

Jeigu pasireiškė sunkus šalutinis poveikis arba pastebėjote šiame lapelyje nenurodytą šalutinį poveikį, pasakykite gydytojui arba vaistininkui.

5.
KAIP LAIKYTI CARDURA XL

Laikyti vaikams nepasiekiamoje ir nepastebimoje vietoje.

Laikyti žemesnėje kaip 30 (C temperatūroje.

Laikyti gamintojo pakuotėje.

Ant lizdinės plokštelės ir dėžutės nurodytam tinkamumo laikui pasibaigus, vaisto vartoti negalima.

Vaistas tinka vartoti iki paskutinės nurodyto mėnesio dienos.

Vaistų negalima išpilti į kanalizaciją arba išmesti su buitinėmis atliekomis. Kaip tvarkyti nereikalingus vaistus, klauskite vaistininko. Šios priemonės padės apsaugoti aplinką.

6.
KITA INFORMACIJA

CARDURA XL sudėtis

-
Veiklioji medžiaga yra doksazosinas.

Vienoje CARDURA XL 4 mg modifikuoto atpalaidavimo tabletėje yra 4 mg doksazosino (doksazosino mesilato pavidalu).

-        Pagalbinių medžiagų sąrašas: polietileno oksidas, natrio chloridas, hipromeliozė, raudonasis geležies oksidas (E 172), titano dioksidas (E 171), magnio stearatas, celiuliozės acetatas, makrogolis, šelakas, juodasis geležies oksidas (E 172), izopropilo alkoholis, n-butilo alkoholis, propilenglikolis, amonio hidroksidas.
CARDURA XL išvaizda ir kiekis pakuotėje

CARDURA XL 4 mg modifikuoto atpalaidavimo tabletės yra baltos, apvalios, abipus išgaubtos, su užrašu ,,CXL4“. Vienos pusės tabletės plėvelėje yra skylutė.

Pakuotėje yra 28 tabletės.

Gamintojas

Heinrich Mack Nachf. GmbH&Co.KG
Heinrich Mack Strasse 35

D-89257 Illertissen, Vokietija

Lygiagretus importuotojas 

UAB “Lex ano”

A. Jakšto g. 5, Vilnius

Lietuva

Perpakavo 

BĮ UAB “Norfachema”
Vytauto g. 6, Jonava

Lietuva
Rinkodaros teisės turėtojas eksportuojančioje valstybėje yra Pfizer Europe MA EEIG,
Ramsgate Road, Sandwich, Kent CT13 9NJ, Jungtinė Karalystė 
Šis pakuotės lapelis paskutinį kartą patvirtintas 2011-01-13 
Naujausia pakuotės lapelio redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) interneto svetainėje http://www.vvkt.lt/

